PIÈCES A L’APPUI. 
245 
Mille fois plus bel en son estre 
Que n’est le Paradis terrestre ; 
Tant que tout le lymon de terre 
Qui soubs les cieulx s’amasse et serre 
Et est gros , rude, vil et dur, 
Fust tout vermeillon et azur, 
Et tout quanqu’il y a dessoubs , 
Roches et pierres et caillous, 
Fussent rubis et dyamans 
Et perles, et tous les aymans , 
Gros escarboucles et safirs 
A chascun , selon ses désirs, 
Et chascune menue herbette 
Portast ou rose ou violette 
Sans jamais sécher nefener, 
Pâlir, destaindre ne grener, 
Et toutes ronses et espines, 
Puantes herbes et peu dignes, 
Orties , et le jonc marin , 
Fussent muguet et romarin ; 
Et, pour plus joyeusement vivre, 
Tout métal, fer, estaing et cuyvre, 
Fust tout converti en or fin , 
Et ne faillist jamais sans fin ; 
Et tous arbres dont feuilles yssent 
Et qui fruit portent et florissent, 
A plume de pahon semblassent 
Et flour et fruit d’or fin portassent 
Qui sentist et savourast mieulx 
Que la manne qui pluyt des cieulx ; 
Et trestoute meschant vermine 
Fust une martre ou une hermine, 
Et tous les busars ou corbeaux 
Fussent trestous roussigneux beaux , 
Et cocus, pies, estourneaux. 
Fussent devenus papegaux, 
Et trestout bestial du monde 
Fust de beauté si très-parfonde 
Qu’onques fut couleur cramoysine 
Qui ressemblast à leur peau fine, 
Leur sang et leur cher et leur corne 
Fust digne comme la licorne , 
Et tous les moutons qui sont or 
Portassent une toyson d’or 
Comme celluy que Jason prist 
En Colcos où il la conquist; 
Et tous les loups et les renars 
Qui sont par tout le monde espars. 
Fussent blans serfs, privés et doulx, 
Acornés de coral trestous ; 
Et hours et singes et taissons 
Fussent trestous privés lyons. 
Couronnés d’or dessus leur tète ; 
Et toute celle meschant beste 
Qui court par champ ou par chemin , 
Fust ou vert lièvre ou blanc connin ; 
Et toute beste venimeuse 
Fust saine à Tomme et vertueuse ; 
Et tous asnes fussent coursiers , 
Et tous meschans chevaulx destriers , 
Et tous mastins et chiens errans 
Fussent lévriers et chiens courans, 
Et les mouches et papillons 
Fussent gentils esmérillons, 
Et la pluye ne fust que basme 
Pour refreschissement de l’âme , 
Et la noif ne fust rien que soye, 
Et la glace qu’or et monnoye ; 
La gresle qui les gens effronté , 
Toutes grosses perles de conte; 
Et l’eaue qui en mer repose 
Fust très-pure et clère eau de rose ; 
Et trestous les petits poissons 
Fussent daulphins et esturjons ; 
Et les rivières fussent vin 
Et ypocras jusqu’à la fin ; 
Et les estans qui sont ès plaines, 
Fussent sourses et grans fontaines, 
A grans tuyaux d’or et d’argent, 
Partout, pour arrouser la gent; 
Et que , par toute région, 
N’y eust que paix et union , 
Et que jamais ne fut grant chault 
Ne trop grant froit qui autant vauit, 
Ne vent, ne gresles , ne tempestes , 
Ne jour ouvrable , mais que festes , 
Et jamais ne fust pouvreté , 
Fors toute habondance à planté, 
